CELEX: 52002PC0585
Language: fi
Date: 2002-10-25
Title: Muutettu ehdotus Euroopan parlamentin ja neuvoston asetus myynninedistämisestä sisämarkkinoilla (komission EY:n perustamissopimuksen 250 (2) artiklan nojalla esittämä)

Avis juridique important

|

52002PC0585

Muutettu ehdotus Euroopan parlamentin ja neuvoston asetus myynninedistämisestä sisämarkkinoilla (komission EY:n perustamissopimuksen 250 (2) artiklan nojalla esittämä)  /* KOM/2002/0585 lopull. - COD 2001/0227 */  

Muutettu ehdotus EUROOPAN PARLAMENTIN JA NEUVOSTON ASETUS myynninedistämisestä sisämarkkinoilla (komission EY:n perustamissopimuksen 250 (2) artiklan nojalla esittämä)PERUSTELUTKomissio esittää muutetun ehdotuksen Euroopan parlamentin ja neuvoston asetukseksi myynninedistämisestä sisämarkkinoilla. Muutettuun ehdotukseen sisältyvät ne Euroopan parlamentin ensimmäisessä käsittelyssä tekemät tarkistukset, jotka komissio voi hyväksyä.1. JOHDANTOa) TaustaKomissio antoi ehdotuksensa 2. lokakuuta 2001, ja se toimitettiin virallisesti Euroopan parlamentille ja neuvostolle 5. lokakuuta 2001. Talous- ja sosiaalikomitea antoi lausuntonsa 8. toukokuuta 2002. Euroopan parlamentti hyväksyi päätöslauselman ensimmäisessä käsittelyssään 4. syyskuuta 2002 ja ehdotti tarkistuksia komission ehdotukseen.b) Asetuksen tarkoitusAsetuksen tavoitteena on sisämarkkinoiden moitteettoman toiminnan varmistaminen siten, että poistetaan rajoitukset, jotka kohdistuvat palvelujen vapaaseen liikkuvuuteen jäsenvaltioiden välillä, taataan sijoittautumisvapaus ja poistetaan merkittävät kilpailun vääristymät jäsenvaltioiden väliltä. Lisäksi tavoitteena on helpottaa myynninedistämistoimista hyötyvien tavaroiden vapaata liikkuvuutta.2. EUROOPAN PARLAMENTIN TARKISTUKSET, JOTKA KOMISSIO HYVÄKSYYKomissio voi hyväksyä Euroopan parlamentin ensimmäisessä käsittelyssä tekemistä 57 tarkistuksesta 40 kokonaisuudessaan ja 7 osittain, eli yhteensä 47.Kokonaisuudessaan hyväksytyt tarkistukset: 2, 3, 4, 6, 7, 9, 10, 11, 14, 15, 16, 17, 18, 19, 23, 24, 25, 26, 27, 31, 32, 33, 34, 35, 36, 40, 42, 43, 44, 45, 46, 47, 48, 51, 52, 53, 55, 56, 57 ja 58.Osittain hyväksytyt tarkistukset: 5, 12, 13, 21, 29, 38 ja 39.Komissio hyväksyi tarkistuksista ne, joissa- vahvistetaan ehdotuksen sisämarkkinoihin liittyvää tavoitetta tai jotka ovat samansuuntaisia sen kanssa- tuetaan osaltaan rakentavaa kompromissia alihintaan tapahtuvan myynnin käsittelemisestä- tuetaan rakentavaa kompromissia myynninedistämistarkoituksessa järjestettävistä peleistä ja- tehdään teknisiä parannuksia tekstiin [1].[1]  Lisäksi joidenkin kieliversioiden osalta parlamentti pyysi, että termi "henkilö" olisi vaihdettava koko tekstissä. (Tämä ei koske suomenkielistä versiota). Komissio on samaa mieltä tästä ehdotuksesta.3. EUROOPAN PARLAMENTIN TARKISTUKSET, JOITA KOMISSIO EI HYVÄKSYKomissio ei hyväksynyt osittain tai kokonaisuudessaan 17:ää tarkistusta parlamentin tekemistä 57 tarkistuksesta. Jäljempänä esitetään perustelut sekä niiden tarkistusten osalta, joita ei hyväksytty (10 tarkistusta), että niiden tarkistusten osalta, joita ei hyväksytty osittain (7 tarkistusta). Nämä tarkistukset on pyritty jaottelemaan kahteen ryhmään:Tarkistukset, joita ei hyväksytty (hylättiin) kokonaisuudessaan: 8, 20 ,22 ,28, 30, 37, 41, 49, 50, 54.Tarkistukset, joita ei hyväksytty osittain: 5, 12, 13, 21, 29, 38 ja 39.Tarkistukset, jotka heikentävät ehdotuksen sisämarkkinoihin liittyvää tavoitetta(Tarkistukset 12, 13, 28 ja 39 (toinen osa))Tarkistuksen 12 toisessa osassa ja tarkistuksessa 28 annettaisiin jäsenvaltioille mahdollisuus asettaa yleisiä kieltoja myynninedistämistoimille hyvin yleisin ja siten helposti täytettävin edellytyksin. Nämä heikentävät nykyisen ehdotuksen tarjoamaa oikeusvarmuutta.Tarkistuksessa 13 (a) annettaisiin jäsenvaltioille mahdollisuus rajoittaa muista jäsenvaltioista peräisin olevia myynninedistämistoimia vapaiden ammattien osalta perusteettomista syistä.Tarkistuksessa 13 (b) jätetään asetuksen soveltamisalan ulkopuolelle kaikki lääkkeitä koskevat myynninedistämistoimet, ja tarkistus olisi hyväksyttävä, koska komission politiikkana on aina ollut se, että lääkkeitä ei pidetä tavallisina kulutustuotteina.Tarkistuksen 39 (toisessa osassa) esitetään, että nykyisestä säännöstöstä poiketen toisesta jäsenvaltiosta peräisin olevan myynninedistämistoimen olisi oltava vastaanottavan jäsenvaltion kielellä.Tarkistukset, joissa muutetaan nykyiseen säännöstöön sisältyviä määritelmiä(Tarkistukset 20, 21 (toinen osa) ja 22)Näissä kaupallisesta viestinnästä erotetaan laittomat pelitoimet, vaikka ne on jo tosiasiallisesti jätetty termin ulkopuolelle.Tarkistukset, joissa asetetaan myynninedistämistoimille uudelleen raja-arvoja tai kieltoja, joiden on osoitettu olevan epäsuhteisia, kun otetaan huomioon, että ne on tarkoitus korvata ehdotetuilla tiedonantovaatimuksilla(Tarkistukset 29 (ensimmäinen osa), 30 ja 37)Tarkistuksessa 29 (ensimmäinen osa) annettaisiin mahdollisuus säilyttää nykyiset bonuksien arvolle asetetut yleiset rajat. Tarkistuksessa 30 vahvistetaan uudelleen yleiset kiellot kausialennusmyyntejä edeltäville alennuksille.Tarkistuksessa 37 puututtaisiin suhteettomasti kansallisiin menettelyihin.Tarkistukset, joissa poistetaan sellaisia, tiedonantosäännöksiä tai oikeussuojakeinoja koskevia säännöksiä, jotka ovat välttämättömiä niiden vanhentuneiden arvorajoitusten korvaamiseksi, jotka ehdotuksessa poistetaan; nämä tarkistukset alentaisivat säädöksessä ehdotettua kuluttajansuojan tasoa(Tarkistukset 38, 41, 49, 50 ja 54)Tarkistuksessa 38 poistetaan maksuttomien palvelunumeroiden käyttö valituksiin silloin, kun niiden tarjoajana on myynninedistäjä. Tarkistuksessa 41 jätetään pienet yritykset taakkaa aiheuttavien oikeussuojavaatimusten ulkopuolelle. Tarkistuksessa 49 poistetaan tiedonantovelvoitteet alennuksia koskevan kaupallisen viestinnän osalta. Tarkistuksessa 50 poistetaan vaatimus ilmoittaa aikaisempi hinta, joka oli voimassa ennen alennustarjousta. Tarkistuksessa 54 poistetaan vaatimus ilmoittaa myynninedistämistä koskevassa kaupallisessa viestinnässä ilmaislahjan tai bonuksen arvo.4. PÄÄTELMÄKomissio on hyväksynyt Euroopan parlamentin ensimmäisessä käsittelyssä ehdottamista 57 tarkistuksesta 47 joko kokonaisuudessaan tai osittain.EY:n perustamissopimuksen 250 artiklan 2 kohdan mukaisesti komissio muuttaa alkuperäistä ehdotustaan ja sisällyttää siihen nämä tarkistukset.2001/0227 (COD)Muutettu ehdotus EUROOPAN PARLAMENTIN JA NEUVOSTON ASETUS myynninedistämisestä sisämarkkinoillaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan 1 kohdan,ottavat huomioon komission ehdotuksen [2],[2]  EYVL C [ ], [ ], s. [ ].ottavat huomioon talous- ja sosiaalikomitean lausunnon [3],[3]  EYVL C [ ], [ ], s. [ ].ottavat huomioon alueiden komitean lausunnon [4],[4]  EYVL C [ ], [ ], s. [ ].sekä katsovat seuraavaa:(1) Perustamissopimuksen 14 artiklan 2 kohdan mukaisesti sisämarkkinat käsittävät alueen, jolla ei ole sisäisiä rajoja ja jolla taataan tavaroiden ja palvelujen vapaa liikkuvuus sekä sijoittautumisvapaus; myynninedistämistoimien käytön ja niihin liittyvän kaupallisen viestinnän kehittyminen sisärajattomalla alueella on elintärkeää rajatylittävän toiminnan kehitykselle, kunhan tarpeelliset toimenpiteet toteutetaan kuluttajansuojan korkean tason varmistamiseksi sekä pienten ja keskisuurten yritysten (pk-yritysten) suojelemiseksi.(2) Myynninedistämistoimien käyttö ja niihin liittyvä viestintä edistävät osaltaan kaikkien yritysten kasvua ja kehitystä yhteisössä; ne ovat erityisen tärkeitä välineitä pienille ja keskisuurille yrityksille, jotka käyttävät näitä edullisia keinoja panoksina ja tuotoksina kehittääkseen rajatylittävää toimintaansa; tällaiset myynninedistämistoimet lisäävät näin ollen kilpailua Euroopan taloudessa, ja kuluttajat hyötyvät niiden ansiosta laajenevasta valikoimasta ja kilpailukykyisistä hinnoista.(3) Yhteisön oikeus ja yhteisön oikeusjärjestyksen ominaispiirteet ovat keskeinen edellytys sille, että Euroopan kansalaiset ja toimijat voivat rajoja huomioon ottamatta hyödyntää täysimääräisesti niitä mahdollisuuksia, joita myynninedistämistoimien käyttö ja niihin liittyvä viestintä tarjoavat. Näin ollen asetuksen tarkoituksena on varmistaa laajamittainen lainsäädännöllinen yhdentyminen yhteisössä, jotta myynninedistämistoimien käyttöä ja niihin liittyvää viestintää varten voitaisiin luoda todellinen alue, jolla ei ole sisärajoja, sekä varmistaa kuluttajansuojan korkea taso.(4) Myynninedistämistoimien käyttöä ja niihin liittyvää viestintää haittaavat yhteisössä monet tiedossa olevat oikeudelliset esteet [5], jotka kohdistuvat sisämarkkinoiden moitteettomaan toimintaan ja jotka vähentävät halua käyttää sijoittautumisvapautta ja palvelujen tarjoamisen vapautta; esteet johtuvat lainsäädäntöjen eroavuuksista sekä oikeudellisesta epävarmuudesta, joka liittyy siihen, mitä kansallisia sääntöjä sovelletaan myynninedistämistoimien käyttöön ja niihin liittyvään viestintään; suhteellisen tarkkaan rajatut säännökset, jotka koskevat myynninedistämistoimia, aiheuttavat monenlaisia sisämarkkinoiden esteitä, jotka haittaavat monien yritysten toimintaa. Näiden esteiden poistamisella helpotetaan myynninedistämisen kohteena olevien tavaroiden vapaata liikkuvuutta.[5]  Vihreä kirja "Kaupallinen viestintä sisämarkkinoilla", KOM(96) 192 lopullinen, 18.5.1996.(5) Koska yhteisön tasolla ei ole olemassa yhdenmukaisia sääntöjä, rajatylittävää palvelujen ja tavaroiden tarjontaa tai sijoittautumisvapautta haittaavat esteet voivat yhteisöjen tuomioistuimen oikeuskäytännön mukaan olla perusteltavissa silloin, kun niillä pyritään suojelemaan yleisesti hyväksyttyjä yleisen edun mukaisia tavoitteita ja kun esteet ovat näihin tavoitteisiin nähden oikeasuhteisia; kun otetaan huomioon yhteisön tavoitteet, vapaata liikkuvuutta koskevat perustamissopimuksen määräykset, erityisesti 28, 43 ja 49 artikla, yhteisön johdettu oikeus ja komission politiikka, joka koskee kaupallista viestintää [6], tällaiset esteet voidaan poistaa ainoastaan ottamalla yhteisön tasolla käyttöön yhdenmukaiset säännöt sekä selventämällä yhteisön tasolla joitakin oikeudellisia käsitteitä siinä määrin kuin tämä on tarpeen sisämarkkinoiden moitteettoman toiminnan varmistamiseksi; on katsottu, että muita rajoituksia on korvattava vähemmän rajoittavilla toimenpiteillä; jäljellä oleviin rajoituksiin, jotka kohdistuvat myynninedistämistoimien käyttöön ja niihin liittyvään viestintään, olisi sovellettava kansallisten lainsäädäntöjen vastavuoroisen tunnustamisen periaatetta.[6]  Komission tiedonanto "Kaupallista viestintää sisämarkkinoilla koskevan vihreän kirjan seuranta", KOM(1998) 121 lopullinen, 4.3.1998.(6) Kun otetaan huomioon ratkaistavien ongelmien erityislaatu ja etenkin tarve käsitellä hyvin keskitetysti pientä asiaryhmää, joka vaikuttaa laajaan palvelujoukkoon, asetuksessa on tarpeen vahvistaa joitakin täsmällisiä, ehdottomia ja yhtenäisiä yhteisönlaajuisia vaatimuksia. Asetuksella lisätään erityisesti asiakkaiden ja pienten ja keskisuurten yritysten oikeusvarmuutta.(7) Tämä asetus kattaa luonteeltaan väliaikaiset myynninedistämistoimet, eikä esimerkiksi pitkän aikavälin hinnanalennuksia. Sen soveltamisalaan kuuluvat kanta-asiakasohjelmat ja lentomaileihin perustuvat pistejärjestelmät.(8) Tämä asetus ei kata tai koske kansallisia säännöksiä, joissa vahvistetaan kausialennusmyyntiä, loppuunmyyntiä tai tyhjennysmyyntiä koskevat ehdot, paitsi silloin kun tällaisilla säännöksillä rajoitetaan alennusten tarjontaa.(9) Tämä asetus kattaa myynninedistämistarkoituksessa järjestettävät kilpailut ja pelit, joiden tarkoituksena on tavaroiden ja palvelujen myynnin edistäminen, uhkapelejä lukuun ottamatta, ja joissa mahdolliset maksut liittyvät ainoastaan myynninedistämisen kohteena olevien tavaroiden ja palvelujen hankkimiseen. Asetuksen soveltamisalaan eivät kuulu uhkapelit, joihin kuuluvat muun muassa onnenpelit, rahapelit ja vedonlyönti, joihin liittyy kaikkiin rahamääräisen panoksen asettaminen.(10) Tämän asetuksen soveltaminen ei rajoita tiedotusvälineitä koskevia erityisiä säännöksiä sisältävän kansallisen ja yhteisön kilpailulainsäädännön soveltamista.(11) Koska tässä asetuksessa käsitellään ainoastaan tiettyjä erityiskysymyksiä, jotka aiheuttavat ongelmia sisämarkkinoilla, se on täysin perustamissopimuksen 5 artiklassa vahvistetun toissijaisuusperiaatteen mukainen. Erityisesti sen määritteleminen, mitä tämän asetuksen soveltamisen kannalta sisältyy tai liittyy kirjaan, kuuluu luonteeltaan toissijaisuusperiaatteen soveltamisalaan. Suhteellisuusperiaatteen sekä komission noudattaman kaupallista viestintää koskevan politiikan mukaisesti, jossa tätä periaatetta on kaupallista viestintää käsittelevän asiantuntijaryhmän puitteissa pyritty noudattamaan mahdollisimman avoimesti ja täsmällisesti, tässä asetuksessa säädetyt toimenpiteet rajoittuvat niihin vähimmäistoimenpiteisiin, jotka tarvitaan tavoitteena olevan sisämarkkinoiden moitteettoman toiminnan saavuttamiseksi; kun tarvitaan yhteisön tason toimia, jotta voitaisiin taata sellainen alue, jolla ei ole myynninedistämistoimiin vaikuttavia tosiasiallisia sisärajoja, asetuksella on varmistettava, että yleisen edun mukaisia tavoitteita suojataan tehokkaasti, etenkin kun kyseessä on alaikäisten suojelu ja kuluttajansuoja, ja että tämä tapahtuu hyvän kauppatavan mukaisesti ja kansanterveyden suojelu huomioon ottaen.(12) Asetus ei vaikuta yhteisön säännöstöön, jota sovelletaan myynninedistämistoimien käyttöön ja niihin liittyvään viestintään ja joka kattaa harhaanjohtavasta mainonnasta annetun neuvoston direktiivin 84/450/ETY [7], televisiotoiminnasta annetun neuvoston direktiivin 89/552/ETY [8], yleisestä tuoteturvallisuudesta annetun neuvoston direktiivin 92/59/ETY [9], yksilöiden suojelusta henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston direktiivin 95/46/EY [10], henkilötietojen käsittelystä ja yksityisyyden suojasta televiestinnän alalla annetun Euroopan parlamentin ja neuvoston direktiivin 97/66/EY [11], kuluttajansuojasta kuluttajille tarjottavien tuotteiden hintojen ilmoittamisessa annetun Euroopan parlamentin ja neuvoston direktiivin 98/6/EY [12], kuluttajien etujen suojaamista tarkoittavista kieltokanteista annetun Euroopan parlamentin ja neuvoston direktiivin 98/27/EY [13], ihmisille tarkoitettujen lääkkeiden mainonnasta annetun neuvoston direktiivin 92/28/ETY [14], kulutustavaroiden kauppaa ja niihin liittyviä takuita koskevista tietyistä seikoista annetun Euroopan parlamentin ja neuvoston direktiivin 99/44/EY [15], neuvoston suosituksen "Lasten ja nuorten alkoholinkäyttö" [16] ja sähköisestä kaupankäynnistä annetun Euroopan parlamentin ja neuvoston direktiivin 2000/31/EY [17].[7]  EYVL L 250, 19.9.1984, s. 17. Direktiivi sellaisena kuin se on muutettuna Euroopan parlamentin ja neuvoston direktiivillä 97/55/EY (EYVL L 290, 23.10.1997, s. 18).[8]  EYVL L 298, 17.10.1989, s. 23. Direktiivi sellaisena kuin se on muutettuna direktiivillä 97/36/EY (EYVL L 202, 30.7.1997, s. 60).[9]  EYVL L 228, 11.8.1992, s. 24.[10]  EYVL L 281, 23.11.1995, s. 31.[11]  EYVL L 24, 30.1.1998, s. 1.[12]  EYVL L 80, 18.3.1998, s. 27.[13]  EYVL L 166, 11.6.1998, s. 51. Direktiivi sellaisena kuin se on muutettuna direktiivillä 2000/31/EY (EYVL L 178, 17.2.2000, s.1).[14]  EYVL L 113, 30.4.1992, s. 13.[15]  EYVL L 171, 7.7.1999, s. 12.[16]  KOM(2000) 736, lopullinen.[17]  EYVL L 178, 17.7.2000, s. 1.(13) Täytäntöönpanon osalta tämä asetus täydentää merkittävällä tavalla neuvoston direktiiviä 84/450/ETY; tässä asetuksessa säädettyjen tiedonantovaatimusten noudattamatta jättäminen katsotaan neuvoston direktiivissä 84/450/ETY säädetyn harhaanjohtavaa mainontaa koskevan kiellon rikkomiseksi.(14) Tässä asetuksessa säädetään korkeasta kuluttajansuojan tasosta asettamalla tietyt yksityiskohtaiset tiedonantovaatimukset, jotta voitaisiin vahvistaa luottamusta myynninedistämistoimien sisämarkkinoihin; näillä säännöksillä varmistetaan, että myynninedistämistoimiin liittyvä kaupallinen viestintä on avointa ja että henkilöt, jotka ovat kiinnostuneita jostakin ilmoitetusta myynninedistämistoimesta, saavat helposti kaikki ilmoituksessa annetut asianmukaiset tiedot. Koska on tarpeen suojella alaikäisiä ja kansanterveyttä, myynninedistämistoimien käytölle ja niihin liittyvälle kaupalliselle viestinnälle asetetaan tässä asetuksessa myös joitakin yhdenmukaistettuja ja kohdennettuja kieltoja ja täsmällisiä rajoituksia.(15) Jäsenvaltioille asetettu velvoite olla määräämättä myynninedistämistoimien käyttöä tai niihin liittyvää kaupallista viestintää koskevaa kieltoa voi koskea ainoastaan myynninedistämistoimiin yleisesti kohdistuvia kieltoja.(16) Tätä asetusta ei sovelleta jäsenvaltioiden asettamiin rajoituksiin, jotka kohdistuvat lääkkeitä koskevien myynninedistämistoimien käyttöön ja niihin liittyvään kaupalliseen viestintään, riippumatta siitä, edellyttääkö lääke lääkemääräystä.(17) Asetuksessa säädetty suojelun taso on tavallista korkeampi, koska asetuksessa otetaan käyttöön yhdenmukaistetut säännöt, minkä ansiosta tietyt kansalliset kiellot tai rajoitukset voidaan poistaa. Tämä on tarpeen, jotta voitaisiin poistaa sijoittautumisoikeuden ja palvelujen viennin esteet sekä huomattavat kilpailun vääristymät, joihin esteet johtavat; muihin rajatylittäviin esteisiin, jotka kohdistuvat myynninedistämistoimien käyttöön ja niihin liittyvään kaupalliseen viestintään, sovelletaan kansallisten lainsäädäntöjen vastavuoroisen tunnustamisen periaatetta; kansallisen tason vaatimuksiin, joihin sovelletaan vastavuoroisen tunnustamisen periaatetta, sisältyvät vain ne vaatimukset, jotka liittyvät myynninedistämistoimien käyttöön tai kaupallisessa viestinnässä niihin tehtyihin viittauksiin, eivätkä niihin kuulu yleiset mainontaan kohdistuvat vaatimukset, kuten terveydellisiin ja eettisiin syihin perustuvat vaatimukset, tai tiettyjen tuotteiden ja palvelujen mainontaan tai muihin markkinointikäytäntöihin liittyvät vaatimukset.(18) Tässä asetuksessa kielletään lasten terveyden suojaamiseksi ja direktiivin 92/59/ETY mukaisesti myynninedistäjiä jakamasta ilmaislahjoja tai bonuksia tai tarjoamasta tuotteita tai palveluja myynninedistämistarkoituksessa lapsille ilman toteen näytettyä ennakkosuostumusta, jolleivät myynninedistäjät varmista, että jaetut tuotteet tai tarjotut palvelut ovat ominaisuuksiltaan sellaisia, etteivät ne voi vahingoittaa lasten terveyttä.(19) Kun otetaan huomioon, että kansanterveydellisistä syistä on tarpeen estää se, että lapsia ja nuoria houkutellaan juomaan alkoholijuomia, ja kun otetaan huomioon, että myynninedistämisen tavoitteena on markkinoitujen tuotteiden ja palvelujen kulutuksen kannustaminen, asetuksessa kielletään maksuttomien alkoholijuomien tarjoaminen alaikäisille mainoslahjoina.(20) Tupakkatuotteita koskeviin myynninedistämistoimiin liittyvää kaupallista viestintää sekä sitä koskevia rajoituksia käsitellään ehdotuksessa direktiiviksi tupakkatuotteiden mainostamisesta ja sponsoroinnista [18].[18]  KOM(2001) 283 lopullinen.(21) Myynninedistäjille asetetaan tässä asetuksessa velvoitteita sen varmistamiseksi, että jos he rikkovat myynninedistämistoimien käyttöä ja niihin liittyvää viestintää koskevia velvoitteitaan, valituksen tehneet tahot voivat tunnistaa myynninedistäjän ja käyttää helposti yritysten sisäisiä oikeussuojajärjestelmiä; tämän asetuksen säännöksillä tuetaan myös yritysten sisäisiin asiakasvalitusjärjestelmiin liittyviä parhaita käytäntöjä sekä edistetään ja helpotetaan edullisten, tuomioistuinten ulkopuolisten oikeussuojakeinojen käyttämistä.(22) Valituksen tehneet tahot voivat riitojen ratkaisemiseksi turvautua myös muihin tuomioistuinten ulkopuolisiin menettelyihin (sovittelu, välimiesmenettelyt) jotka ovat samansuuntaisia kuin mainonta-alalla käytettävät itsesääntelyjärjestelyt ja jotka pohjautuvat esimerkiksi niihin työmenetelmiin, jotka on tarkoitus määrittää tuomioistuinten ulkopuolisten elinten eurooppalaisen verkon (EEJ-verkko) pilottivaiheessa.(23) Tämä asetus on ensi askel kohti kaupallisen viestinnän alan sisämarkkinoiden toteutumista, ja tätä varten kaupallista viestintää käsittelevän asiantuntijaryhmän toimintaa on vauhditettava myös muilla aloilla, jotka komissio katsoi ensisijaisiksi vuonna 1998 antamassaan tiedonannossa.(24) Tämä väline osoittaa, että kohdennettu ja täydellinen yhdenmukaistaminen voidaan saavuttaa luottamalla täyden oikeusvarmuuden tarjoavaan asetukseen. Sääntelyn parantamista koskevan tavoitteen mukaisesti alan yhdenmukaistaminen olisi kohdennettava siten, että direktiivien asemesta turvauduttaisiin pikemminkin asetuksiin, jotta Euroopan kansalaiset hyötyisivät mahdollisimman suuressa määrin sisämarkkinoista.(25) Kuluttajat sen enempää kuin yrityksetkään eivät hyödy liiallisista myynninedistämiseen liittyvistä tiedotusvaatimuksista.OVAT ANTANEET TÄMÄN ASETUKSEN:1 artiklaTavoiteTässä asetuksessa vahvistetaan säännöt, jotka koskevat myynninedistämistoimien käyttöä ja niihin liittyvää kaupallista viestintää, jotta voitaisiin taata sisämarkkinoiden moitteeton toiminta ja kuluttajansuojan korkea taso.2 artiklaMääritelmätTässä asetuksessa tarkoitetaan(a) 'kaupallisella viestinnällä' kaikkea viestintää, jonka tarkoituksena on välittömästi tai välillisesti edistää jonkin kaupallista, teollista tai käsiteollista toimintaa tai säänneltyä ammattia harjoittavan yrityksen, organisaation tai henkilön tarjoamia tavaroita tai palveluja taikka imagoa. Seuraavat viestinnän muodot eivät kuulu kaupalliseen viestintään:- tiedot, jotka mahdollistavat suoran yhteyden yrityksen, organisaation tai henkilön toimintaan; erityisesti verkkotunnukset tai sähköpostiosoitteet, ja- viestintä, joka liittyy yrityksen, organisaation tai henkilön tarjoamiin tavaroihin tai palveluihin taikka imagoon ja joka on tuotettu niistä riippumattomasti, erityisesti jos tämä on tehty ilman taloudellista vastiketta,(b) 'myynninedistämistoimella' tarjottuja alennuksia, ilmaislahjoja, bonuksia tai mahdollisuutta osallistua myynninedistämistarkoituksessa järjestettyyn kilpailuun tai peliin,(c) 'myynninedistäjällä' myynninedistämistoimen käyttäjää eli yritystä, organisaatiota tai henkilöä, joka toteuttaa myynninedistämistoimen tai jonka toimeksiannosta se toteutetaan,(d) 'asiakkaalla' yritystä, organisaatiota tai henkilöä, joka ostaa myynninedistäjän markkinoiman tuotteen tai palvelun,(e) 'alennuksella' väliaikaisesti voimassa olevaa- hinnanalennusta,- maksutta tarjottavaa lisämäärää samaa tuotetta tai palvelua kuin jonka asiakas on jo ostanut,- kuponkia tai etuseteliä, joka oikeuttaa tietyn tavaran tai palvelun ostaneen asiakkaan ostamaan seuraavan oston yhteydessä kyseisen tavaran tai palvelun alennettuun hintaan,(f) 'ilmaislahjalla' jonkin tavaran tai palvelun väliaikaista tarjoamista maksutta velvoittamatta asiakasta ostamaan mitään,(g) 'bonuksella' jonkin tavaran tai palvelun, joka ei ole sama kuin tavara tai palvelu, jonka mukana sitä tarjotaan ostettavaksi, väliaikaista tarjoamista,(h) 'myynninedistämistarkoituksessa järjestetyllä kilpailulla' väliaikaista mahdollisuutta osallistua kilpailuun, johon osallistuminen saattaa edellyttää tavaran tai palvelun ostamista ja jonka voittaminen edellyttää tiettyjä taitoja.(i) 'myynninedistämistarkoituksessa järjestetyllä pelillä' väliaikaista mahdollisuutta osallistua peliin, jonka voittaminen riippuu ensisijaisesti sattumasta ja johon osallistuminen on maksutonta eikä edellytä tuotteen tai palvelun ostamista tai tilaamista. Näihin peleihin eivät kuulu uhkapelit, joihin liittyy rahamääräisen panoksen asettaminen onnenpeleissä, rahapelit ja vedonlyönti mukaan luettuna,(j) 'lapsella' alle 14-vuotiasta henkilöä, paitsi silloin kun tiettyjen tuotteiden myyntiin sovelletaan muita ikärajoja,(k) 'alkoholijuomilla' direktiivin 92/83/ETY 2, 8, 12, 17 ja 19 artiklassa määriteltyjä alkoholijuomia,(l) 'myynninedistämistoimien käyttöä tai niihin liittyvää kaupallista viestintää koskevalla yleisellä kiellolla' yleisluonteista kieltoa, joka ei koske tietyntyyppistä myynninedistämisen kohteena olevaa tuotetta tai palvelua,(m) 'muilla kuin julkisilla sääntelyelimillä' organisaatiota tai yhteisöä, joka ei ole julkisoikeuden alainen ja joka harjoittaa oikeudellista itsemääräämisoikeuttaan taloudellisen toiminnan kollektiiviseksi sääntelemiseksi, ja(n) 'alihintaan tapahtuvalla myynnillä' alennusta, joka käsittää sen, että vähittäiskauppias myy tuotteen tai palvelun hintaan, joka on alhaisempi kuin vähittäiskauppiaan nettolaskutushinta, joka sisältää kuljetus-, vakuutus- ja muut toimituskustannukset sekä verot.3 artiklaMyynninedistämistoimien käyttö ja niihin liittyvä kaupallinen viestintä1. Jäsenvaltiot tai muut kuin julkiset sääntelyelimet eivät saa- määrätä yleistä kieltoa, joka kohdistuu myynninedistämistoimien käyttöön tai niihin liittyvään kaupalliseen viestintään, paitsi jos yhteisön oikeus niin edellyttää,- rajoittaa myynninedistämistoimen arvoa, paitsi jos kyse on kiinteään hintaan myytävää tuotetta koskevista alennuksista tai alihintaan tapahtuvasta myynnistä,- määrätä kieltoa, joka kohdistuu kausialennusmyyntejä edeltäviin alennuksiin, tai- vaatia ennakkolupien hankkimista tai asettaa muita vaikutukseltaan vastaavia vaatimuksia myynninedistämistoimien käyttöä tai niihin liittyvää kaupallista viestintää varten.2. Jäsenvaltiot tai muut kuin julkiset sääntelyelimet eivät saa rajoittaa palvelujen tarjoamisen vapautta eivätkä myynninedistämistoimista hyötyvien tavaroiden vapaata liikkuvuutta syistä, jotka liittyvät myynninedistämistoimien käyttöön tai kaupallisessa viestinnässä niihin tehtyihin viittauksiin; tämä ei vaikuta yhteisön eikä jäsenvaltioiden kilpailuoikeuteen.3. Tämän artiklan soveltaminen ei rajoita alihintaan tapahtuvaa myyntiä tai jälleenmyyntiä koskevien kansallisten säännösten soveltamista.4 artiklaMyynninedistämistoimiin liittyvät tiedot, jotka on ilmoitettavaMuiden yhteisön oikeuteen perustuvien tiedonantovelvoitteiden lisäksi myynninedistäjän on varmistettava, että myynninedistämistoimeen liittyvässä kaupallisessa viestinnässä noudatetaan tämän asetuksen liitteessä asetettuja vaatimuksia. Kaikki liitteessä vaaditut tiedot on ilmoitettava selkeästi ja yksiselitteisesti. Niiden tietojen, jotka myynninedistäjän on annettava asiakkaalle pyynnöstä, on oltava saatavilla, kun myynninedistämistoimi käynnistetään.5 artiklaLasten ja nuorten suojeleminen1. Myynninedistäjä ei saa kerätä lapselta henkilötietoja myynninedistämistoimen yhteydessä ilman lapsen holhoojan toteen näytettyä suostumusta paitsi jos lapselta on kysyttävä holhoojan yksityiskohtaisia yhteystietoja, jotta holhooja voi antaa suostumuksensa.2. Myynninedistäjä ei, yleistä tuoteturvallisuutta koskevan lainsäädännön mukaisesti, saa tarjota suoraan lapselle ilmaislahjaa, bonusta tai palvelua, joka on luonteeltaan sellainen, että se voi jollain tavoin vahingoittaa lapsen terveyttä.3. Myynninedistäjä ei saa tarjota ilmaislahjoina alle 18-vuotiaille henkilöille tuotteita, joiden myyminen alaikäisille on kiellettyä, eikä etenkään alkoholijuomia.6 artiklaOikeussuojakeinot1. Myynninedistäjän on näytettävä tuomioistuimen tai hallintoviranomaisen pyytäessä toteen, että 4 artiklassa tarkoitetut tiedot pitävät paikkansa.2. Myynninedistäjän on ilmoitettava maksutta osoite, johon sille osoitetut valitukset voidaan lähettää. Kun myynninedistäjä perustaa puhelinneuvontapalvelun ja/tai sähköpostiosoitteen, joka liittyy johonkin tiettyyn myynninedistämistoimeen, myynninedistäjän on varmistettava, että se on maksuton ja että sen toiminta taataan tarkoituksenmukaisin voimavaroin.3. Myynninedistäjän on vastattava alkuperäiseen valitukseen, joka liittyy johonkin myynninedistämistoimeen, neljän viikon kuluessa siitä, kun hän on vastaanottanut valituksen. Alkuperäisen valituksen ja vastauksen on oltava kirjallisessa muodossa, mikä voi tarkoittaa myös sähköistä muotoa. Vastaus on laadittava sillä kielellä, jolla myynninedistämistoimesta on tiedotettu.4. Tuomioistuinten ulkopuolisiin riitojenratkaisumenettelyihin sovelletaan kyseisen jäsenvaltion lainsäädäntöä. Jos myynninedistämistoimi toteutetaan toisesta jäsenvaltiosta käsin, myynninedistäjä on velvollinen ilmoittamaan, minkä kansallisen lainsäädännön mukaisesti myynninedistäminen tapahtuu.7 artiklaTarkistuslausekeKomissio esittää Euroopan parlamentille ja neuvostolle kattavan arviointikertomuksen asetuksen soveltamisen vaikutuksista viimeistään * [kaksi vuotta tämän asetuksen voimaantulosta] ja tekee tarvittaessa tarkistusehdotuksia.Kertomukseen on sisällyttävä arviointi myynninedistämistä koskevan lainsäädännön vaikutuksista Euroopan yhteisön kuluttajiin ja yrityksiin.Lisäksi kertomuksessa on arvioitava yksityiskohtaisesti alihintaan tapahtuvaa myyntiä koskevien erilaisten kansallisten kieltojen vaikutukset sisämarkkinoihin sekä arvioitava tällaisen myynnin mahdollisen vapauttamisen vaikutukset.8 artiklaTämä asetus tulee voimaan 1 päivänä tammikuuta 2005.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä, [...]Euroopan parlamentin puolestaPuhemies[]Neuvoston puolestaPuheenjohtaja[]LIITEMyynninedistämistoimien käytön ja niihin liittyvän kaupallisen viestinnän yhteydessä annettavat tiedot1. Kaikki myynninedistämistoimet1.1. Kaupallisessa viestinnässä on ilmoitettava- myynninedistämisen kohteena olevan tavaran tai palvelun hinta (veroineen) ja kaikki lisäkustannukset, jotka liittyvät kuljetukseen, jakeluun tai postimaksuihin,- myynninedistäjän nimi ja osoite,- tarjouksen voimassaoloaika sekä sen alkamispäivämäärä ja joko tarjouksen päättymispäivämäärä tai ilmoitus saatavilla olevien tavaroiden määrästä,- jos tarjoukseen liittyy ehtoja, ilmoitus siitä, mistä näistä ehdoista tai muista seikoista voi saada tietoja, ja- maininta mahdollisuudesta saada tietoja ehdoista ja edellytyksistä, jotka koskevat myynninedistämistointa.2. Alennukset2.1. Kaupallisessa viestinnässä on ilmoitettava- alennuksen täsmällinen suuruus joko prosenttilukuna tai yksikköhintana, ja- alihintaan tapahtuvasta myynnistä.2.2. Tiedot, jotka on ilmoitettava pyydettäessä riippumatta siitä, ostaako asiakas myynninedistämisen kohteena olevan tuotteen tai palvelun- ehdot tai rajoitukset, joita sovelletaan alennukseen,- myynninedistämisen kohteena olevan tavaran tai palvelun aikaisempi hinta ja ajanjakso (päivämäärineen), jolloin aikaisempi hinta oli voimassa, ja- alennusta aikaisemman hinnan arviointiperuste, jos kohteena oleva tavara tai palvelu on aiemmin kytketty ja/tai toimitettu tavalla, joka estää suoran hintavertailun myynninedistämistarjoukseen.2.3. Tiedot, jotka on ilmoitettava kupongissa tai etusetelissä- kupongin tai etusetelin lunastusarvo, joka voidaan tarjota tavarana tai palveluna, tai käteisarvo, jos kuponki tai etuseteli voidaan vaihtaa käteiseksi rahaksi,- kupongin tai etusetelin käyttöön liittyvät rajoitukset, myös niiden voimassaolon päättymisaika, ja- tavarat tai palvelut, joita vastaan kuponki tai etuseteli voidaan vaihtaa.3. Ilmaislahjat ja bonukset3.1. Kaupallisessa viestinnässä on ilmoitettava- ilmaislahjan tai bonuksen todellinen arvo, ja- kustannukset, jotka liittyvät ilmaislahjan tai bonuksen saamiseen.3.2. Tiedot, jotka on ilmoitettava pyydettäessä riippumatta siitä, ostaako asiakas myynninedistämisen kohteena olevan tuotteen tai palvelun- ehdot tai rajoitukset, joita sovelletaan ilmaislahjaan tai bonukseen.4. Myynninedistämistarkoituksessa järjestetyt kilpailut ja pelit4.1. Kaupallisessa viestinnässä on ilmoitettava- palkinnon kaupallinen arvo ja laatu,- viimeinen ilmoittautumisajankohta,- maantieteelliset tai henkilökohtaiset rajoitukset, kuten paikkakunta tai ikä,- tarvitaanko aikuiselta tai työnantajalta osallistumislupaa,- muut kuin myynninedistämisen kohteena olevan tavaran tai palvelun ostamisesta aiheutuvat kustannukset, jotka liittyvät myynninedistämistarkoituksessa järjestettyyn kilpailuun tai peliin osallistumiseen, ja- kun kyse on myynninedistämistarkoituksessa järjestetystä pelistä, riittävät tiedot, jotta osallistuja voi arvioida voittomahdollisuutensa.4.2. Tiedot, jotka on ilmoitettava pyydettäessä riippumatta siitä, ostaako asiakas myynninedistämisen kohteena olevan tuotteen tai palvelun- myynninedistämistarkoituksessa järjestettyyn kilpailuun tai peliin sovellettavat ehdot, joihin kuuluvat myös osallistumiseen tai palkintoihin liittyvät rajoitukset,- niiden palkintojen määrä, jotka on mahdollista voittaa, ja kuhunkin palkintotyyppiin kuuluvien palkintojen määrä, jos tarjolla on useantyyppisiä palkintoja,säännöt, joiden mukaan päätetään, ketkä voivat osallistua ja miten palkinnot jaetaan,- osallistumiskriteerit,- palkintojen myöntämiseen liittyvä valintamenettely, ja jos valinnat tekee palkintolautakunta, sen jäsenet- päivämäärä, jolloin tulokset ilmoitetaan, ja tapa, jolla ne ilmoitetaan,- tapa, jolla palkinnot voidaan toimittaa tai noutaa, ja tähän liittyvät kustannukset,- ajanjakso, jonka aikana palkinnot on lunastettava,- onko tarkoituksena käyttää voittajia tapahtuman jälkeisessä mainonnassa, ja tähän liittyvät ehdot, ja- palkinnon voittajien yksityiskohtaiset tiedot voittajien suostumuksella ja tietosuojasäännösten mukaisesti.